ข้อบังคับเจ้าพนักงานจราจรในเขตกรุงเทพมหานคร ว่าด้วยการห้ามรถทุกชนิดหรือบางชนิดเดิน ห้ามหยุดหรือจอดรถ ห้ามเลี้ยวรถ และกำหนดช่องหรือแนวทางเดินรถขึ้นและล่อง ในถนนและซอย (ฉบับที่ 2) พ.ศ. 2559

ข้อบังคับเจ้าพนักงานจราจรในเขตกรุงเทพมหานคร
ข้อบังคับเจ้าพนักงานจราจรในเขตกรุงเทพมหานคร
ว่าด้วยการห้ามรถทุกชนิดหรือบางชนิดเดิน
ห้ามหยุดหรือจอดรถ ห้ามเลี้ยวรถ และกำหนดช่อง
หรือแนวทางเดินรถขึ้นและล่อง
ในถนนและซอย (ฉบับที่ ๒)
พ.ศ. ๒๕๕๙
 

ด้วยสภาพการจราจรในปัจจุบันบนถนนกำแพงเพชร
๓ มีการเปลี่ยนแปลงไป สาเหตุเนื่องมาจากปริมาณรถที่เพิ่มมากขึ้น
ประกอบกับมีการจัดทำเส้นทางรถจักรยานสองล้อ
ทำให้การจราจรในถนนดังกล่าวได้รับผลกระทบ ดังนั้น
เพื่อเป็นการปลอดภัยและสะดวกในการจราจรแก่ประชาชนผู้ใช้รถใช้ถนนและให้ทันต่อการแก้ไขปัญหาจราจรในปัจจุบัน

ฉะนั้น
อาศัยอำนาจตามความในมาตรา ๑๓๙ (๑) (๒) (๓) และ (๗) แห่งพระราชบัญญัติจราจรทางบก
พ.ศ. ๒๕๒๒ และคำสั่งกระทรวงมหาดไทยที่ ๕๒๙/๒๕๕๕ ลงวันที่ ๗ กันยายน พ.ศ. ๒๕๕๕
แต่งตั้งผู้บัญชาการตำรวจนครบาล เป็นเจ้าพนักงานจราจรในเขตกรุงเทพมหานคร ประกอบกับคำสั่งกองบัญชาการตำรวจนครบาลที่
๔๐๒/๒๕๕๘ ลงวันที่ ๓๐ ตุลาคม ๒๕๕๘ เรื่อง
การกำหนดลักษณะงานและการมอบหมายอำนาจหน้าที่รับผิดชอบให้รองผู้บัญชาการตำรวจนครบาล
โดยมอบอำนาจให้รองผู้บัญชาการตำรวจนครบาล (งานจราจร)
กำกับบริหารราชการสั่งและปฏิบัติราชการแทนผู้บัญชาการตำรวจนครบาล จึงได้ออกข้อบังคับไว้
ดังนี้

ข้อ
๑ ข้อบังคับนี้เรียกว่า ข้อบังคับเจ้าพนักงานจราจรในเขตกรุงเทพมหานคร
ว่าด้วยการห้ามรถทุกชนิดหรือบางชนิดเดิน ห้ามหยุดหรือจอดรถ การห้ามเลี้ยวรถ
และกำหนดช่อง หรือแนวทางเดินรถขึ้นและล่อง ในถนนและซอย (ฉบับที่ ๒) พ.ศ. ๒๕๕๙

ข้อ
๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ
๓ ให้ยกเลิกข้อ ๓
แห่งข้อบังคับเจ้าพนักงานจราจรในเขตกรุงเทพมหานคร
ว่าด้วยการห้ามรถทุกชนิดหรือบางชนิดเดิน ห้ามหยุดหรือจอดรถ การห้ามเลี้ยวรถ
และกำหนดช่องหรือแนวทางเดินรถขึ้นและล่อง ในถนนและซอย พ.ศ. ๒๕๕๘
-
ถนนกำแพงเพชร ๓ ตั้งแต่จุดตัดถนนกำแพงเพชร ๔ ถึงถนนวิภาวดีรังสิต ทั้งสองฝั่ง
ห้ามจอดรถทุกชนิดสลับวันคู่วันคี่
-
ถนนกำแพงเพชร ๓ ตั้งแต่จุดตัดถนนกำแพงเพชร ๔ ถึงถนนพหลโยธิน ข้างสถานีตำรวจ (ย่อย)
นครบาลบางซื่อ ทั้งสองฝั่ง ห้ามจอดรถทุกชนิดสลับวันคู่วันคี่
-
ถนนกำแพงเพชร ๓ ทั้งสองฝั่ง ห้ามจอดรถบรรทุกตั้งแต่ ๖ ล้อขึ้นไปตลอดเวลา

ข้อ
๔ นับตั้งแต่วัน เวลา
ที่ข้อบังคับนี้ใช้บังคับ ให้ยกเลิกระเบียบ คำสั่ง
หรือข้อบังคับใดที่ขัดหรือแย้งกับข้อบังคับนี้


ประกาศ ณ วันที่ ๑๖
สิงหาคม พ.ศ. ๒๕๕๙
พลตำรวจตรี อดุลย์ ณรงค์ศักดิ์
รองผู้บัญชาการตำรวจนครบาล
ปฏิบัติราชการแทน
ผู้บัญชาการตำรวจนครบาล
เจ้าพนักงานจราจรในเขตกรุงเทพมหานคร








ปริยานุช/จัดทำ
๑๙ กันยายน
๒๕๕๙

กัญฑรัตน์/ตรวจ
๑๙ กันยายน
๒๕๕๙













[๑] ราชกิจจานุเบกษา
เล่ม ๑๓๓/ตอนพิเศษ ๒๐๔ ง/หน้า ๓๒/๑๒ กันยายน ๒๕๕๙